OpenLLM-France/wikimedia huggingface dataset:
# Collierville

Collierville és un poble dels Estats Units a l'estat de Tennessee. Segons el cens del 2010 tenia 43.965 habitants.

## Demografia

Segons el cens del 2000, Collierville tenia 31.872 habitants, 10.368 habitatges, i 8.937 famílies. La densitat de població era de 501,3 habitants/km².
Dels 10.368 habitatges en un 52,4% hi vivien nens de menys de 18 anys, en un 76,1% hi vivien parelles casades, en un 8% dones solteres, i en un 13,8% no eren unitats familiars. En l'11,8% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,34.
Per edats la població es repartia de la següent manera: un 33,4% tenia menys de 18 anys, un 5,8% entre 18 i 24, un 32,4% entre 25 i 44, un 22,3% de 45 a 60 i un 6% 65 anys o més.
L'edat mediana era de 35 anys. Per cada 100 dones de 18 o més anys hi havia 92,9 homes.
La renda mediana per habitatge era de 80.575 $ i la renda mediana per família de 84.830 $. Els homes tenien una renda mediana de 63.986 $ mentre que les dones 32.619 $. La renda per capita de la població era de 30.252 $. Entorn de l'1,9% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ (anglès) «Collierville (town) QuickFacts from the US Census Bureau Arxivat 2013-12-11 a Wayback Machine.». Oficina del Cens dels Estats Units. [Consulta: 13/11/2011.]
* 1 2 3 «Fact Sheet- Collierville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Collierville». American Fact Finder. Oficina del Cens dels Estats Units, 12-01-2010.
# Colliers Classic

La Colliers Classic va ser una competició ciclista danesa d'un sol dia que es disputà entre 1997 i 2007 a Aarhus. Durant la seva vida tingué diferents noms: Gran Premi Aarhus (1997-1999), Gran Premi Samsung Mobile (2000-2001), CSC Classic (2002-2005) i Colliers Classic des del 2006. Cap ciclista l'aconseguí guanyar en més d'una ocasió.

## Palmarès

| Any | Vencedor | Segon | Tercer |
| 1997 | Bjarne Riis | Frank Høj | Eric de Clercq |
| 1998 | Romāns Vainšteins | Uros Murn | Denis Rasmussen |
| 1999 | Allan Johansen | Nicolai Bo Larsen | Torsten Schmidt |
| 2000 | Arvis Piziks | Jans Koerts | Nico Eeckhout |
| 2001 | Michael Sandstod | Nicolai Bo Larsen | Arvis Piziks |
| 2002 | Laurent Jalabert | Allan Johansen | Rik Reinerinke |
| 2003 | Jakob Piil | Scott Sunderland | Jørgen Bo Petersen |
| 2004 | Kurt Asle Arvesen | Magnus Bäckstedt | Allan Johansen |
| 2005 | Jacob Moe Rasmussen | Michael Reihs | René Jørgensen |
| 2006 | Erwin Thijs | Edvald Boasson Hagen | Niki Terpstra |
| 2007 | Juan José Haedo | Alex Rasmussen | Jens-Erik Madsen |

## Referències

* 1 2 «Csc classic / Aarhus (Dan) - Cat.1.1». [Consulta: 30 novembre 2022].

## Enllaços externs

* Fitxa a sitiodeciclismo.net
# Ralf Sigvard Edström

Ralf Sigvard Edström (Degerfors, 7 d'octubre de 1952) fou un futbolista suec de la dècada de 1970.

## Trajectòria esportiva

Format a Degerfors IF, Edström es traslladà a Åtvidabergs FF, on fou campió nacioanl el 1972. El 1973 fou fitxat pel PSV Eindhoven neerlandès, passant més tard per IFK Göteborg, Standard Liège a Bèlgica i AS Monaco a França. A més del campionat suec, també guanyà dues lligues neerlandeses i una francesa. També guanyà les copes sueca, neerlandesa i belga. Fou votat dos cops futbolista suec de l'any (1972 i 1974).
Amb la selecció sueca disputà 40 partits i marcà 15 gols. Participà en el Mundial de 1974, en el qual la selecció sueca fou cinquena classificada, disputant Edström sis partits.

## Referències

* 1 2 «Perfil a FIFA.com». FIFA. Arxivat de l'original el 2013-04-10. [Consulta: 20 març 2012].

## Enllaços externs

* Perfil a national-football-teams
Ralf Sigvard Edström amb Suècia - Caixes de navegació :
Selecció de futbol de Suècia – Copa del Món de futbol de 1974
1 Hellström •
2 Olsson •
3 Karlsson •
4 Nordqvist (c) •
5 Andersson •
6 Grahn •
7 B. Larsson •
8 Torstensson •
9 Kindvall •
10 Edström •
11 Sandberg •
12 S. Larsson •
13 Grip •
14 Tapper •
15 Magnusson •
16 Ejderstedt •
17 Hagberg •
18 Augustsson •
19 Cronqvist •
20 Lindman •
21 Persson •
22 Ahlström •
Entrenador: Ericson
Selecció de futbol de Suècia – Copa del Món de futbol de 1978
1 Hellström •
2 Borg •
3 Roy Andersson •
4 Nordqvist •
5 Erlandsson •
6 Tapper •
7 Linderoth •
8 B. Larsson •
9 L. Larsson •
10 Sjöberg •
11 Wendt •
12 Hagberg •
13 M. Andersson •
14 Åhman •
15 Nilsson •
16 Torstensson •
17 Möller •
18 Nordin •
19 Karlsson •
20 Roland Andersson •
21 Åslund •
22 Edström •
Seleccionador: Ericson :
# Lutcher

Lutcher és una població dels Estats Units a l'estat de Louisiana. Segons el cens del 2000 tenia 3.735 habitants.

## Demografia

Segons el cens del 2000, Lutcher tenia 3.735 habitants, 1.252 habitatges, i 986 famílies. La densitat de població era de 427,9 habitants/km².
Dels 1.252 habitatges en un 36,1% hi vivien nens de menys de 18 anys, en un 54,9% hi vivien parelles casades, en un 19,9% dones solteres, i en un 21,2% no eren unitats familiars. En el 18,9% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,33.
Per edats la població es repartia de la següent manera: un 26,7% tenia menys de 18 anys, un 10% entre 18 i 24, un 25,5% entre 25 i 44, un 23,8% de 45 a 60 i un 14% 65 anys o més.
L'edat mediana era de 36 anys. Per cada 100 dones de 18 o més anys hi havia 85,1 homes.
La renda mediana per habitatge era de 34.167 $ i la renda mediana per família de 42.317 $. Els homes tenien una renda mediana de 40.769 $ mentre que les dones 22.257 $. La renda per capita de la població era de 15.129 $. Entorn del 21,1% de les famílies i el 23,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lutcher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Lutcher». American Fact Finder. Oficina del Cens dels Estats Units, 12-01-2010.
# Bou embolat

El bou embolat és un festeig tradicional al País Valencià i Catalunya (sobretot a Amposta) i també a la província de Terol en el qual, de nit, es provoca un bou col·locant dues boles de quitrà encès a les banyes d'un bou. Així, l'animal es torna neguitós; el joc consisteix a evitar les envestides de l'animal. No se'n coneixen realment els orígens, però —juntament amb altres celebracions taurines en les quals no es mata l'animal— podria tenir l'origen en la civilització minoica.
Existeix un festeig similar, a l'Aragó, anomenat Toro de Ronda, encara que en aquest cas s'acaba matant l'animal.

## Referències

* ↑ «Bou embolat». Gran Enciclopèdia Catalana. Barcelona: Grup Enciclopèdia Catalana.
* ↑ «Bou embolat». Gran Enciclopèdia Catalana. Barcelona: Grup Enciclopèdia Catalana.
* 1 2 «Bou embolat». Gran Enciclopèdia Catalana. Barcelona: Grup Enciclopèdia Catalana.
* ↑ «'Toro de ronda'». El País, 06-01-1987. [Consulta: 8 gener 2010].
# 1323
## Esdeveniments
### Països Catalans

* 19 de maig, Tarragona: Arribada a la ciutat de la relíquia del braç de santa Tecla, patrona de la localitat fins a l'actualitat.
* 14 de juny, Càller, Sardenya: l'infant Alfons desembarca i inicia la conquesta aragonesa de Sardenya.

### Resta del món

* Destrucció del Far d'Alexandria per un terratrèmol.

## Referències

* ↑ de Isla, José Francisco. Año cristiano o Exercicios devotos para todos los dias del año: Septiembre (en castellà). Librería Religiosa, 1863, p.500.
# (379) Huenna

Huenna (designació de planeta menor: (379) Huenna) és un gran asteroide que orbita al cinturó d'asteroides. Forma part de la família Temis i, per tant, un asteroide de tipus C i conseqüentment, compost principalment de material carbonós.
Va ser descobert per Auguste Charlois el 8 de gener de 1894 a Niça. Porta el nom de l'illa sueca de Hven, el lloc de dos observatoris.
Jean-Luc Margot va descobrir el 14 d'agost de 2003 un satèl·lit de 7 km de amplada i designat S/2003 (379) 1, utilitzant el telescopi d'òptica adaptativa Keck II a Mauna Kea. La lluna orbita 3400 ± 11 km de distància de 80,8 ± 0,36 d amb una excentricitat de 0.334±0.075. El sistema està limitat, ja que Huenna té una esfera de Hill amb un radi d'uns 20.000 km.

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 44. Editorial: Springer Science+Business Media. Llengua del terme, de l'obra o del nom: anglès.
* ↑ «IAUC 8182: S/2003 (379) 1; 2003he, 2003hf; C/2003 H1; C/2001 Q4». IAU Central Bureau for Astronomical Telegrams, 15-08-2003. [Consulta: 4 febrer 2012].
* ↑ Wm. Robert Johnston. «(379) Huenna and S/2003 (379) 1». Johnston's Archive, 25-11-2008. Arxivat de l'original el 11 desembre 2005. [Consulta: 11 novembre 2005].
* ↑ Franck Marchis. «379 Huenna and S/2003 (379) 1». UCB, 01-05-2005. [Consulta: 3 febrer 2012].
* ↑ Marchis, Franck; P. Descamps; J. Berthier; D. hestroffer; F. vachier; 6 «Main Belt Binary Asteroidal Systems With Eccentric Mutual Orbits». Icarus, 195, 1, 2008, pàg. 295–316. arXiv: 0804.1385. Bibcode: 2008Icar..195..295M. DOI: 10.1016/j.icarus.2007.12.010.

## Enllaços externs

* Lightcurve plot of 379 Huenna, Palmer Divide Observatory, B. D. Warner (2010)
* Asteroid Lightcurve Database (LCDB), query form (info Arxivat 2017-12-16 a Wayback Machine.)
* (379) Huenna at AstDyS-2, Asteroids—Dynamic Site
** Ephemeris · Observation prediction · Orbital info · Proper elements · Observational info
* (379) Huenna a la JPL Small-Body Database
** Aproximació · Descobriment · Efemèrides · Diagrama orbital · Elements orbitals · Paràmetres físics
# 1504
## Esdeveniments

* L'escultor toscà Michelangelo Buonarroti acaba el David.
* França cedeix el Regne de Nàpols a la Corona d'Aragó.
* 26 de novembre: mor la reina Isabel I de Castella. Ferran II el Catòlic es converteix en regent de Joana la Boja, hereva de la corona castellana.
* 17 de desembre - Granada (Andalusia): hi arriba el cadàver d'Isabel I de Castella per ser-hi enterrat, procedent de Medina del Campo, on la reina havia mort tres setmanes abans.

## Necrològiques

* 1 de març - Barcelona: Ferrer Nicolau de Gualbes i Desvalls, 42è President de la Generalitat de Catalunya
* 26 de novembre - Medina del Campo (Valladolid, Espanya): Isabel I de Castella la Catòlica.
* Garci Rodríguez de Montalvo, escriptor castellà, autor de la novel·la de cavalleries Amadís de Gaula.

## Referències

* ↑ Soler, Jordi «Efemèrides». El Punt Avui, 26-11-2009 [Consulta: 7 gener 2014].
# Luteolina

La luteolina és un flavonoide; més específicament, una de les flavones més comunes. Es troba, per exemple, en la farigola. En el cos humà possiblement actua com un antioxidant, un eliminador de radicals lliures, un promotor del metabolisme dels carbohidrats, o un modulador del sistema immunitari tots elles podrien inhibir el càncer. També és una agent antiinflamatori Sobre treballs in vitro s'ha suggerit usar-la contra l'esclerosi múltiple.
La luteolina es troba més sovint en fulles però en la farigola, api i dent de lleó també es troba en l'escorça i en altres llocs d'algunes plantes. També es troba a Salvia tomentosa. Les fonts dietètiques de lutelina inclouen l'oli d'oliva, el te, les pastanagues i altres plantes.

## Mecanisme d'acció

La luteolina és un inhibidor de PDE4 i un inhibidor de la fosfodiesterasa, també inhibeix la Interleucina 6.

## Efectes adversos

Pot tenir efectes adversos gastrointestinals com nàusea,, vòmits i hipersecreció gàstrica.

## Referències

* 1 2 Mann, John. Secondary Metabolism (2nd. ed.). Oxford, UK: Oxford University Press, 1992, p. 279–280. ISBN 0-19-855529-6.
* 1 2 Johnson et al.; Kelley, KW; Johnson, RW «Luteolin reduces IL-6 production in microglia by inhibiting JNK phosphorylation and activation of AP-1 — PNAS». Proceedings of the National Academy of Sciences of the United States of America, 105, 21, 01-05-2008, pàg. 7534–9. DOI: 10.1073/pnas.0802865105. PMC: 2396685. PMID: 18490655.
* ↑ Theoharides «Luteolin as a Therapeutic Option for Multiple Sclerosis». Journal of Neuroinflammation, 6, 2009, pàg. 29. DOI: 10.1186/1742-2094-6-29.
* ↑ A. Ulubelen, M. Miski, P. Neuman, and T. J. Mabry «Flavonoids of Salvia tomentosa (Labiatae)». Journal of Natural Products, 42, 4, 1979, pàg. 261–263. DOI: 10.1021/np50003a002.
* ↑ Kayoko Shimoi, Hisae Okada, Michiyo Furugori, Toshinao Goda, Sachiko Takase, Masayuki Suzuki, Yukihiko Hara, Hiroyo Yamamoto, Naohide Kinae «Intestinal absorption of luteolin and luteolin 7-O-[beta]-glucoside in rats and humans». FEBS Letters, 438, 3, 1998, pàg. 220–224. DOI: 10.1016/S0014-5793(98)01304-0. PMID: 9827549.
* ↑ López-Lázaro M. «Distribution and biological activities of the flavonoid luteolin». Mini Rev Med Chem., 9, 1, 2009, pàg. 31–59. DOI: 10.2174/138955709787001712. PMID: 19149659.
* ↑ Eur J Pharmacol. 2009 Oct 22. [Epub ahead of print] Luteolin, a non-selective competitive inhibitor of phosphodiesterases 1-5, displaced [(3)H]-rolipram from high-affinity rolipram binding sites and reversed xylazine/ketamine-induced anesthesia. Yu MC, Chen JH, Lai CY, Han CY, Ko WC. PMID: 19853596
# Terschelling

Terschelling (frisó Skylge) és una illa frisona pertanyent a la província de Frísia, situada entre Vlieland (a l'oest) i Ameland (a l'est). Té una superfície de 674,0 km², dels quals només 88,10 km² corresponen a terra i els darrers 585,90 km² a aigua; amb una població que l'1 de gener del 2004 era de 4.725 habitants.

## Idioma

A Terschelling s'hi parlen tres varietats lingüístiques: a l'oest s'hi parla el dialecte frisó "Westers" i a l'est l'"Aasters", mentre que entremig hom hi parla un dialecte de l'holandès anomenat "Midslands" o "Meslanzers".

## Economia

Com la majoria de les altres illes frisones, el turisme hi és la principal font d'ingressos, cosa que fa que la població estival superi en tres vegades la regular (o hivernal). L'illa compta amb 89 km de costa (dels quals 30 km són platges) i 70 km de carrils bici.

## Història

L'assentament més antic correspon a una església del 850 vora Seerip. Originàriament s'anomenava Wexalia, i l'últim cop que apareix aquest nom és en un tractat entre Folkerus Reijner Popma, llavors governant de Terschelling, amb el rei Eduard IV d'Anglaterra el 1482. A través de la història Terschelling ha canviat de mans diverses vegades; la darrera durant la Segona Guerra Mundial, en què juntament amb Vlieland deixà de pertànyer administrativament a Holanda Septentrional per incorporar-se a la província de Frísia.
Al final de la primavera s'hi celebra l'Oerol Festival, principal esdeveniment cultural de l'illa. L'escola de navegació Willem Barentsz hi és present des de 1875.

## Divisió administrativa

Administrativament l'illa és un sol municipi, si bé dividit en diversos poblets:

## Administració

El consistori actual, després de les eleccions municipals de 2007, és dirigit per Jurritt Visser. El consistori municipal consta d'11 membres, compost per:
* Partit del Treball, (PvdA) 3 escons
* Plaatselijk Belang, 3 escons
* Partit Popular per la Llibertat i la Democràcia, (VVD) 3 escó
* Crida Demòcrata Cristiana, (CDA) 2 escons

## Galeria d'imatges

* Far Brandaris
* West Terschelling
* El port

## Enllaços externs

* Pàgina municipal
* Cicloturisme a l'illa
# Condensació (psicoanàlisi)

La condensació fa referència, segons Sigmund Freud i dins del context psicoanalític, a «una de les maneres essencials de funcionament dels processos inconscients: una representació única representa per si sola diferents cadenes associatives, en la intersecció de les quals es troba. Està catectitzada d'energies que, unides a aquestes cadenes, s'hi sumen a sobre.
S'aprecia la intervenció de la condensació en el símptoma i, a grans trets, en les distintes formacions de l'inconscient. On més s'ha fet palesa és en els somnis.
Es tradueix pel fet que el relat manifest resulta lacònic en comparança amb el contingut latent: n'és una traducció abreujada. La condensació, però, no s'ha de considerar sinònim d'un resum: així com cada element manifest ve determinat per distintes significacions latents, també ocorre a l'inrevés, això és, que cadascuna d'aquestes pot trobar-se'n en diversos elements. D'altra banda, l'element manifest no representa en una mateixa relació cadascuna de les significacions de què deriva, de manera que no les engloba com ho faria un concepte».
Freud al·ludeix al mecanisme de la condensació com a fonament del "treball del somni" en La interpretació dels somnis.
Se'n pot produir de maneres diferents:
* Conservació d'un element present diverses vegades.
* Reunió de distints elements en una unitat inharmònica.
* Condensació predominant de diferents elements en un sol tret comú.
També l'analitza en La psicopatologia de la vida quotidiana i en L'acudit i la seua relació amb l'inconscient.
Cal explicar la condensació com un efecte de la censura i una manera d'eludir-la, i també com una característica de l'inconscient: procés primari.
El procés de condensació, com el de desplaçament, es fonamenta en la hipòtesi econòmica: libido.

## Vegeu també

* La interpretació dels somnis.

## Referències

* ↑ Laplanche, Jean & Pontalis, Jean-Bertrand (1996), Diccionario de Psicoanálisis, traducció: Fernando Gimeno Cervantes. Pàgina 76. Barcelona: Editorial Paidós. ISBN 978-84-493-0256-5.
* ↑ Ibídem.
* ↑ Pàg. 77.
# Samuel Okunowo

Samuel Gbenga Okunowo (Ibadan, 1 de març de 1979) és un exfutbolista nigerià, que ocupava la posició de lateral dret.

## Trajectòria

Després de destacar a diversos equips africans, el 1997 arriba al FC Barcelona, tot jugant tant en el filial com al primer equip. La temporada 98/99 disputa 14 partits a la primera divisió, que a les postres guanyarien els catalans.
No tindria continuïtat al Barça, sent cedit a la SL Benfica i al CD Badajoz. Deixa el conjunt blaugrana el 2002, recalant a clubs de Grècia, Romania, Albània i Ucraïna, jugant pocs partits amb tots ells.
El 2007 no supera les proves a l'equip del Northwich Victoria. Mentre buscava un club professional, va estar entrenant uns mesos al Club Futbol Vilanova del Camí. Després de dos anys sense club, el 2009 recala a l'exòtic VB Sports Club, de les Illes Maldives. L'octubre del mateix any retorna a Europa per jugar amb el Waltham Forest FC.

## Internacional

Okunowo ha estat internacional amb la selecció de Nigèria en 13 ocasions. Hi va participar en la Copa d'Àfrica de l'any 2000. Eixe mateix any és present als Jocs Olímpics de Sydney.

## Anècdotes

El 23 de juliol de 2012, un foc va destruir casa seva, a Ibadan. Aquest tràgic succés va agreujar la situació econòmica del jugador que acabà rebent ajuda econòmica dels seus antics companys del Barça. Que veient com l'Agrupació Barça Jugadors (l'agrupació de veterans del club culer) no era capaç d'ajudar-lo, ja que no disposava de prou pressupost, accediren a una nova clàusula en els seus contractes amb el club, segons la qual un 0,5% del sou es destinaria a l'associació d'exjugadors del club i el mateix percentatge a la Fundació Futbol Club Barcelona. I des de l'any 2010, tots els futbolistes tindrien aquesta clàusula quan signen un contracte amb el Futbol Club Barcelona. Aquesta xifra en realitat seria més alta, ja que els jugadors arribarien a cedir fins a l'1% del seu sou, que en casos com el de Leo Messi assoliria els 435.000 euros per cadascuna de les institucions.

## Referències

* ↑ «Okunowo lo pierde todo en el incendio de su casa». SPORT, 23-06-2012 [Consulta: 3 gener 2020].
* ↑ «Okunowo reconoce que el Barça le ha ayudado». Mundo Deportivo, 03-12-2012 [Consulta: 3 gener 2020].
* ↑ «Els jugadors del Barça cedeixen part del seu sou a l'Agrupació de Veterans». Catalunyadiari, 13-10-2018 [Consulta: 3 gener 2020].
* ↑ Miguel, Javier «¿Qué es el impuesto Okunowo?». Metrópoli Abierta, 20-09-2018 [Consulta: 3 gener 2020].
# Ralf Schumacher

Ralf Schumacher (Hürth-Hermülheim, 30 de juny de 1975) és un pilot alemany de Fórmula 1, actualment retirat de les carreres. El seu últim equip va ser Toyota, el qual va abandonar després del campionat 2007. És a més el germà petit del campió de la categoria de fórmula 1 Michael Schumacher.

## Referències

* ↑ «Motor racing-Ralf Schumacher moves into management» (en anglès). Reuters, 16-03-2013. Arxivat de l'original el 2014-08-12. [Consulta: 10 agost 2014].
* ↑ «Ralf Schumacher se ofrece como sustituto de Fernando Alonso en McLaren-Mercedes» (en castellà). 20 Minutos, 25-11-2007. [Consulta: 11 agost 2014].
# Loretto (Tennessee)

Loretto és una població dels Estats Units a l'estat de Tennessee. Segons el cens del 2000 tenia 1.665 habitants.

## Demografia

Segons el cens del 2000, Loretto tenia 1.665 habitants, 681 habitatges, i 486 famílies. La densitat de població era de 171 habitants/km².
Dels 681 habitatges en un 29,5% hi vivien nens de menys de 18 anys, en un 58,3% hi vivien parelles casades, en un 10,4% dones solteres, i en un 28,5% no eren unitats familiars. En el 24,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,5% tenia menys de 18 anys, un 8,8% entre 18 i 24, un 25,5% entre 25 i 44, un 24% de 45 a 60 i un 18,1% 65 anys o més.
L'edat mediana era de 40 anys. Per cada 100 dones de 18 o més anys hi havia 86,3 homes.
La renda mediana per habitatge era de 31.528 $ i la renda mediana per família de 35.952 $. Els homes tenien una renda mediana de 29.940 $ mentre que les dones 21.250 $. La renda per capita de la població era de 18.195 $. Entorn del 9,5% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loretto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Loretto». American Fact Finder. Oficina del Cens dels Estats Units, 12-01-2010.